Obeyi lalwa, se libète - L. Tom Perry
Obeyi lalwa, se libète
Pa Eldè L. Tom Perry
Bondye ofri gason ak fi libabit, men libète yo, e apresa, bonè etènèl yo soti nan obeyi kòmandman yo.
10785_036_45perry
Pou Nwèl ane pase a, mwen te resevwa yon kado espesyal ki te raple m anpil souvni. Se nyès mwen an ki te banmwen l. Li te pami sa m te kite nan ansyen mezon familyal nou an lè m te demenaje apre m te fin marye. Kado a sete ti liv mawon sa a mwen kenbe nan menm nan. Se yon liv yo te konn bay sòlda mòmon yo lè yo te antre nan lame pandan Dezyèm Gè Mondyal la. Mwen menm pèsonèlman, mwen te konsidere liv sa a kòm kado Prezidan Heber J. Grant ak konseye l yo, J. Reuben Clark Jr. ak David O. McKay te ban mwen.
Nan kòmansman liv la, twa pwofèt Bondye sa yo te ekri: “Depa ou pou w al nan sèvis lame a pap pèmèt nou toujou kenbe kontak pèmanan avèk ou, keseswa dirèkteman oubyen pa reprezantasyon pèsonèl. Konsa, pi bon opsyon nou genyen, se mete nan men ou kèk pasaj nan revelasyon modèn nan ak kèk eksplikasyon sou prensip levanjil yo ki ka pote pou ou, kèlkeswa kote ou ye, yon esperans ak yon lafwa renouvle, osibyen ke rekonfò, konsolasyon, ak lapè nan lespri ou.”1
Jodia n ap viv yon lòt lagè. Se pa yon lagè k ap fèt ak zam. Se yon lagè panse, pawòl ak aksyon. Se yon lagè kont peche, e jodia plis pase jamè, nou bezwen yo raple nou kòmandman yo. Bagay pwofàn vin tounen bagay nòmal, epi anpil nan kwayans ak pratik pwofàn yo an konfli dirèk avèk sa Senyè a Li menm te enstitiye pou benefis pitit Li yo.
Nan ti liv mawon an, imedyatman apre lèt Premyè Prezidans la, gen yon “Nòt preparatwa pou gason ki nan lame yo,” ki rele ““Obeyi lalwa se libète.” Nòt sa a trase paralèl ant lwa militè yo, ki “se pou byen tout moun ki nan lame yo,”ak lalwa divin nan.
Not la deklare: “Nan inivè a tou, kote Bondye ap kòmande a, gen lwa--- lwa inivèsèl, lwa etènèl---ki mache sètèn bened